b'\n_START_ARTICLE_\nSenyoria de Biscaia\n_START_SECTION_\nLa llegenda\n_START_PARAGRAPH_\nL\'any 840, tropes asturs del rei Alfons II, al comandament del seu germ\xc3\xa0 l\'infant Ordoni, reclamen a Biscaia els impostos no pagats (un bou, una vaca i un cavall blanc). Els bisca\xc3\xafns es negaren i s\'enfrontaren en la batalla de Padura o Busturia, on vencen i persegueixen a les tropes ven\xc3\xa7udes en la seva fugida fins al "arbre gafo" o "arbre malato" situat an Luyando, \xc3\x80laba, l\xc3\xadmit en aquells temps de Biscaia, on deixen clavada una espasa. Des de llavors Padura o Busturia passa a anomenar-se Arrigorriaga (pedres vermelles) degut al fet que per la cruesa de la batalla totes les pedres van acabar tenyides de sang. El mateix infant Ordoni va morir en aquesta batalla i la seva tomba es troba en l\'esgl\xc3\xa9sia de Santa Maria Magdalena, a Arrigorriaga. En la lluita destaca per la seva bravura entre els vizca\xc3\xadnos el jove noble Lope Fort\xc3\xban, de Mundaka, fill d\'una princesa escocesa i d\'un noble de Mundaka anomenat l\'escur\xc3\xa7\xc3\xb3 (sugar). Despr\xc3\xa9s de la batalla, els bisca\xc3\xafns aclamaren aquest noble, i en 888 el nomenaren el seu Senyor, sent el primer Senyor de Biscaia sota el nom de Senyor Blanc (Jaun Zuria) degut al fet que era ros i de pell molt clara.\n_START_SECTION_\nLa hist\xc3\xb2ria\n_START_PARAGRAPH_\nEn iniciar-se la Reconquesta, els territoris de l\'actual Biscaia queden sota la influ\xc3\xa8ncia del Regne d\'Ast\xc3\xbaries. Despr\xc3\xa9s de l\'annexi\xc3\xb3 del comtat de Castella per San\xc3\xa7 III de Navarra (1029), Biscaia queda sota la influ\xc3\xa8ncia navarresa, fins a l\'any 1040, quan \xc3\x8d\xc3\xb1igo L\xc3\xb3pez Ezkerra, primer senyor de Biscaia governava la Biscaia nuclear (sense les Encartaciones ni el Duranguesat). En els enfrontaments entre Castella i Navarra, es declara vassall del rei de Castella, lliurant-li Biscaia. En agra\xc3\xafment \xc3\xa9s nomenat primer Senyor de Biscaia, t\xc3\xadtol atorgat amb car\xc3\xa0cter hereditari. En 1135 la Biscaia nuclear torna a estar sota \xc3\xb2rbita navarresa, passant definitivament a pert\xc3\xa0nyer a Castella l\'any 1180. Les Encartaciones segueixen en poder del Regne de Castella i el Duranguesat en el de Navarra, fins a l\'any 1200, que s\'integra en la Senyoria. _NEWLINE_El t\xc3\xadtol \xc3\xa9s heretat pels seus descendents fins que, per her\xc3\xa8ncia materna, en 1370 recau en l\'Infant Joan de Castella, que hereta del seu pare el regne de Castella, com Joan I, romanent des de llavors lligat a la corona, primer a la de Castella i despr\xc3\xa9s, des de Carles I, a la d\'Espanya, sempre amb la condici\xc3\xb3 que el Senyor de torn jur\xc3\xa9s defensar i mantenir els furs de la senyoria (lleis pr\xc3\xb2pies bisca\xc3\xafnes) que en el seu text afirmaven que els bisca\xc3\xafns, almenys en teoria, podien desobeir al Senyor que aix\xc3\xad no ho fes.'